Point Theatre

Point Theatre (også kalt Point Depot eller bare Point) var en konsert- og teaterarena i Dublin i Irland. Arenaen var i drift fra 1988 til 2007 og hadde samlet rundt 2 millioner besøkende i løpet av driftsperioden. Arenaen huset en rekke store konserter og arrangementer, blant andre Eurovision Song Contest i 1994, 1995 og 1997 samt MTV Europe Music Awards i 1999. Teateret hadde plass til 8500 publikummere og lå langs gaten North Wall Quay langs elven Liffey ved Dublin Docklands. I 2007 stengte teateret dørene og det gamle bygget ble revet og erstattet av konsertkomplekset 3Arena.

Bakgrunn 
Bygningen ble reist i 1878 og fungerte i starten som vognhall for tog som kjøre til og fra den travle havnen like i nærheten. Blant jernbaneansatte ble vognhallen omtalt som «The Point Store». I etterkrigstiden ble bygningen etter hvert forlatt, og i flere tiår pågikk det diskusjoner om hva den tidligere vognhallen skulle brukes til. Utbyggeren Harry Crosbie og selskapet Apollo Leisure (i dag Live Nation) kjøpte bygningen og omgjorde den til en konsertarena med balkonger, kontorer, scene og backstage-fasiliteter som garderober, sminkerom og lydrom. Like før oppussingen tok til, brukte U2 lokalet til å spille inn låten «Van Diemen's Land» fra 1988-albumet Rattle and Hum.

Point Theatre åpnet dørene som konsertarena i 1988. Melissa Etheridge og hovedartist Huey Lewis and the News var de første artistene som opptrådte der. Senere huset Point Theatre en rekke store konserter og ulike arrangementer. Scenen og interiøret kunne enkelt konfigureres om, slik at arenaen kunne huse isbane, boksearena, utstillinger, konferanser og wrestling-ring, teater- og operaforestillinger samt sirkus. Arenaen var også vertsarena for tre utgaver av Eurovision Song Contest og én utgave av MTV Europe Music Awards i 1990-årene.

Point Theatre stengte dørene sommeren 2007 på grunn av en større ombygging og utvikling av tomten. I juli 2008 åpnet en helt ny arena dørene for publikum, og det nye konsertkomplekset ble kalt O2. Mens Point Theatre hadde plass til 8500 publikummere, kunne O2 huse  publikummere. Høsten skiftet arenaen navn til 3Arena.

Referanser 

Dublin
Konsertlokaler i Irland
Eurovision Song Contest-arenaer